La costilla de Adán (Katharine Hepburn)
Títol original: Adam's Rib
METRO-GOLDWYN-MAYER, 1949
Amb Judy Holliday SINOPSIS
Amanda Bonner, una advocada amb una intensa fe en els drets de la dona, defensa Doris Attinger, una rossa una mica tonta que ha disparat contra el seu marit. Adam, el marit d'Amanda, un intel·ligent ajudant del fiscal, és l'encarregat de dur a terme l'acusació. Les declaracions i el desenvolupament del judici, juntament amb el tema de la igualtat de la dona, acaben complicant la vida d'Adam i Amanda no solament a la feina, sinó també a casa.
"La costilla de Adán presenta una vegada més Katharine Hepburn i Spencer Tracy com el matrimoni americà ideal de classe mitjana alta. Aquesta vegada, a més de ser agradablement sofisticats, són dos advocats... Lelegant forma física de Hepburn i la seguretat de Tracy com a actor mereixen l'admiració en qualsevol pel·lícula, però en aquesta els protagonistes han d'aportar un toc dagressivitat.
La pel·lícula està interpretada com si els actors lhaguessin trobat divertida però, en realitat, igual com moltes comèdies cinematogràfiques sofisticades, és més absurda que còmica. El seu valor més gran: una estrident cançó anomenada "Farewell Amanda" amb una lletra poc afortunada que Cole Porter sembla haver escrit mentre esperava lautobús."
La costilla de Adán va restablir la popularitat de les dues estrelles i va ser una injecció de vitamines que necessitaven. Tracy i Hepburn, el matrimoni d'advocats que s'enfronten als tribunals, estaven encantadors. La pel·lícula va ser, en tots els ordres, de primera categoria. L'única gota amarga va ser la cançó escrita per Cole Porter, "Farewell Amanda". El guió de Kanin-Gordon va ser candidat a lOscar.